Ավագանու նիստերի քվորումը եւ որոշումների ընդունումը ապահովել են այս երեք անձինք, որովհետեւ պարզվել է, որ ավագանու անդամներից 5-ը 2016 թ․-ից սկսած բացակայել են նիստերից, սակայն համայնքի ղեկավարը նրանց նկատմամբ որեւէ գործողություն չի իրականացրել: Համաձայն ՏԻՄ օրենքի 22 հոդվածի 1-ին մասի 7-րդ կետի, համայնքի ավագանու լիազորությունները դադարեցվում են, եթե նա մեկ տարվա ընթացքում անհարգելի պատճառով բացակայել է ավագանու նիստերի ավելի քան կեսից։